ટ્રાવેલ અને ટૂર ટુરિઝમમાં વિવધ પ્રદર્શન અને પરિસંવાદ સાથે પ્રવાસનની ઝલક પૂરી પાડવાની સાથોસાથ ઉદ્યોગસાહસિકતાને પ્રોત્સાહક કાર્યક્રમો રજૂ કરાશે. ભારતીય સંગીત મહોત્સવમાં સુદેશ ભોંસલે, ભાવીન શાસ્ત્રી, ગુજરાતના તળપદી-લોકગાયકો ઓસમાણ મીર, કિર્તીદાન ગઢવી, મિરાંદે શાહ અને રિયા શાહ તેમના મખમલી અવાજથી ભારતીયોને મંત્રમુગ્ધ કરશે. ફેસ્ટિવલમાં એક ભારત શ્રેષ્ઠ ભારતનો મલ્ટીમીડિયા શો રજૂ કરાશે અને નંદુ અને તેમના જૂથ દ્વારા નૃત્ય રજૂ કરાશે. પ્રસિદ્ધ લેખત તુષાર શુક્લ વીડિયો કોલ દ્વારા પ્રસિદ્ધ રામાયણ કથાકાર મોરારીબાપુ સાથે વાત કરશે અને અભિનેતા મનોજ જોષી શ્રીકૃષ્ણ, ચાણક્ય અને ગાંધીજી વિશે વક્તવ્ય આપશે. મલ્ટીમીડિયા ડિસ્પ્લેમાં 1857થી શરૂ કરીને સુભાષચંદ્ર બોઝના જીવન-ક્રાંતિકારી ધટનાઓ સાથે ભારતના અનેક સપૂતોની માહિતી અપાશે. ગીરના માલધારી સમુદાયની જીવસૃષ્ટિ સાથેના સંબંધોના નવા દૃષ્ટિકોણ સાથેનું નાટક રજૂ કરાશે.